बियॉन्से, मैडोना को छोड़ा पीछे, रिहाना बनीं दुनिया की सबसे अमीर फीमेल म्यूजिशियन - Rihanna highest paid female singer in the world forbes report tmov - AajTak
बियॉन्से, मैडोना को छोड़ा पीछे, रिहाना बनीं दुनिया की सबसे अमीर फीमेल म्यूजिशियन
मशहूर सिंगर और म्यूजिशियन रिहाना दुनिया की सबसे अमीर महिला म्यूजिशियन बन गई हैं. फोर्ब्स की रिपोर्ट के मुताबिक रिहाना ने छह सौ मिलियन डॉलर की कमाई कर अन्य फीमेल सिंगर्स को पीछे छोड़ दिया है.
रिहाना (फाइल फोटो)
नई दिल्ली, 07 जून 2019, अपडेटेड 13:42 IST
रिपोर्ट के मुताबिक रिहाना ने 600 मिलियन डॉलर (41,652 मिलियन रुपए) की कमाई कर फोर्ब्स की रैंकिंग में पहला स्थान हासिल किया है. उनके बाद दूसरे नंबर पर मैडोना हैं जिनकी कुल कमाई 570 मिलियन डॉलर (39,569.4 मिलियन रुपए) है. वहीं तीसरे नंबर पर बियॉन्से हैं जिनकी कमाई 400 मिलियन डॉलर (27,768 मिलियन रुपए) है.
रॉबिन रिहाना फेंटी गायिकी की दुनिया में अपनी वर्सेटाइल स्टाइल (अलग-अलग तरह की स्टाइल) के लिए मशहूर हैं. उनके पॉप एंथम जैसे ओनली गर्ल और डायमंड्स से लेकर वर्क और रूड बॉय जैसे रेग हिट्स लोगों के बीच काफी पॉपुलर हुए हैं. बार्बेडियन सिंगर रिहाना एक फैशन डिजाइनर, मेकअप एंटरप्रेन्योर, अभिनेत्री और एक संस्था की फाउंडर भी हैं. रिहाना किसी लग्जरी फैशन हाउस का नेतृत्व करने वाली पहली ब्लैक लेडी हैं.
लोगों के बीच रिहाना इसी नाम से मशहूर हैं. लेकिन वे अपने ज्यादातर बिजनेस के लिए फेंटी नाम का इस्तेमाल करती हैं. फेंटी ब्यूटी से लेकर LVMH (फ्रेंच फैशन समूह) तक रिहाना के सभी फैशन ब्रांड फेंटी नाम से मशहूर हैं.
बता दें कि रिहाना के फैशन कंपनी 'सैवेज एक्स फेंटी' को 2017 में लांच किया गया था. फोर्ब्स की रिपोर्ट के मुताबिक लांच होने के शुरुआती हफ्तों के अंदर ही कंपनी ने 100 मिलियन डॉलर की कमाई कर ली थी, वहीं पिछले साल कंपनी ने लगभग 570 मिलियन डॉलर की कमाई की थी. कंपनी की सफलता के बाद फेंटी फैशन वेंचर ने फ्रेंच फैशन ब्रांड LVMH के साथ पार्टनरशिप की थी.
इस डील के बाद रिहाना किसी मेगा फैशन कंपनी को चलाने वाली पहली ब्लैक लेडी बन गईं. फेंटी के मेकअप को साल 2017 में टाइम मैगेजीन के बेस्ट इन्वेंशंस (आविष्कार) में चुना गया था.
रिहाना से प्रेरित है रिचा का 'कैबरे' लुक
रिहाना बच्चों से लेती हैं संगीत की सलाह
टैटू डिजाइन कर रही हैं रिहाना